CELEX: C2005/045/24
Language: fi
Date: 2005-02-19 00:00:00
Title: Asia C-459/04: Euroopan yhteisöjen komission 29.10.2004 Ruotsin kuningaskuntaa vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/12
            
         Euroopan yhteisöjen komission 29.10.2004 Ruotsin kuningaskuntaa vastaan nostama kanne
   (Asia C-459/04)
   (2005/C 45/24)
   Oikeudenkäyntikieli: ruotsi
   Euroopan yhteisöjen komissio on nostanut 29.10.2004 Euroopan yhteisöjen tuomioistuimessa kanteen Ruotsin kuningaskuntaa vastaan. Kantajan asiamiehinä ovat H. Kreppel ja J. Enegren, prosessiosoite Luxemburgissa.
   Komissio vaatii, että yhteisöjen tuomioistuin
   
               1)
            
            
               toteaa, että Ruotsin kuningaskunta ei ole noudattanut toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (1) 7 artiklan 8 kohdan mukaisia velvoitteitaan, koska se ei ole vahvistanut niiltä henkilöiltä edellytettäviä tarvittavia kykyjä ja taitoja, jotka on nimetty huolehtimaan terveyttä ja turvallisuutta koskevista suojelu- ja ehkäisytoimenpiteistä ja
            
         
               2)
            
            
               velvoittaa Ruotsin kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 7 artiklan 8 kohdassa ei säädetä sellaisten työntekijöiden kykyjen ja taitojen vahvistamisen täydellisestä yhdenmukaistamisesta eri jäsenvaltioissa, jotka osallistuvat toimintaan, jonka tarkoituksena ovat suojelu- ja ehkäisytoimenpiteet eri jäsenvaltioissa, vaan jäsenvaltioille jätetään liikkumavaraa niiden tietojen ja taitojen vahvistamisessa, joita päätöksen mukaan tarvitaan. Vahvistamisen täytyy kansallisessa lainsäädännössä saavuttaa siis tietty vähimmäistaso, jotta direktiivi voidaan panna täytäntöön hyväksyttävällä tavalla.
   Kansalliseen lainsäädäntöön on sisällyttävä vähintään viittaus objektiiviseen tapaan todeta se, että kyseessä oleva henkilö on suorittanut säädetyn koulutuksen ja että tällä käytännössä on tarvittava kokemus ja tiedot.
   Työterveys- ja työturvallisuusviraston säädöksissä eikä sen yleisohjeissa ei ole vahvistettu työterveys- ja työturvallisuustyöhön osallistuvalta työntekijältä edellytettäviä kykyjä ja taitoja siten kuin 7 artiklan 8 kohdan oikea täytäntöönpano edellyttää.
   
      (1)  EYVL L 183, 29.6.1989, s. 1.